CELEX: C2005/193/02
Language: fi
Date: 2005-08-06 00:00:00
Title: Yhteisöjen tuomioistuimen tuomio, (kolmas jaosto) 16 päivänä kesäkuuta 2005, asiassa C-124/02: Euroopan parlamentti vastaan AIG Europe (Oikeuspaikkalauseke — Vakuutussopimukset — Sopimuksen irtisanominen vakuutustapahtuman sattumisen vaaran kasvamisen vuoksi — Kohtuuton irtisanominen — Sopimusperusteinen vastuu — Vahingonkorvaus)

6.8.2005   
            
            
               FI
            
            
               Euroopan unionin virallinen lehti
            
            
               C 193/2
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   16 päivänä kesäkuuta 2005,
   asiassa C-124/02: Euroopan parlamentti vastaan AIG Europe (1)
   
   (Oikeuspaikkalauseke - Vakuutussopimukset - Sopimuksen irtisanominen vakuutustapahtuman sattumisen vaaran kasvamisen vuoksi - Kohtuuton irtisanominen - Sopimusperusteinen vastuu - Vahingonkorvaus)
   (2005/C 193/02)
   Oikeudenkäyntikieli: ranska
   Asiassa C-124/02, jossa on kyse EY 238 artiklaan perustuvasta kanteesta, joka on nostettu 5.4.2002, Euroopan parlamentti (asiamiehinään D. Petersheim, O. Caisou-Rousseau ja M. Ecker) vastaan AIG Europe (edustajinaan asianajajat J.-L. Fagnart ja L. Vael), yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas sekä tuomarit R. Schintgen (esittelevä tuomari) ja K. Schiemann, julkisasiamies: P. Léger, kirjaaja: johtava hallintovirkamies M. Múgica Arzamendi, on antanut 16.6.2005 tuomion, jonka tuomiolauselma on seuraava:
   
               1)
            
            
               Sopimuksen nro 5.013.347 suojien irtisanomisesta, jonka AIG Europe antoi Euroopan parlamentille tiedoksi 8.10 ja 5.11.2001, muodostuu tämän sopimuksen kohtuuton irtisanominen.
            
         
               2)
            
            
               AIG Europe velvoitetaan korvaamaan vahinko, joka Euroopan parlamentille on aiheutunut sopimuksen nro 5.013.347 kohtuuttomasta irtisanomisesta.
            
         
               3)
            
            
               Summa, joka on maksettava korvauksena AIG Europen Euroopan parlamentille aiheuttamasta vahingosta vuoden 2001 osalta, lasketaan kertomalla yhtäältä 205 131,75 euron summa prosenttimäärällä, joka vastaa AIG Europelle maksettujen vakuutusmaksujen osaa niiden vakuutusmaksujen kokonaissummasta, jotka parlamentin on maksettava neljälle rinnakkaisvakuuttajalle, ja toisaalta 178 453,01 euron summa tällä samalla prosenttimäärällä. Näiden kahden tulon summasta vähennetään seuraavaksi määrä, jonka tämä toimielin maksoi, tai joka se olisi pitänyt maksaa, AIG Europelle suojasta, joka kattoi sen Belgiassa ja Luxemburgissa sijaitsevat tavarat ”työriitojen — hyökkäysten” varalta 5.11.2001 ja 31.12.2001 välisenä aikana, ja koko suojasta, joka kattoi sen Ranskassa sijaitsevat tavarat 16.11.2001 ja 31.12.2001 välisenä aikana.
            
         
               4)
            
            
               Summa, joka on maksettava korvauksena AIG Europen Euroopan parlamentille aiheuttamasta vahingosta vuoden 2002 osalta, lasketaan kertomalla 389 291,73 euron summa prosenttimäärällä, joka vastaa AIG Europelle maksettujen vakuutusmaksujen osaa niiden vakuutusmaksujen kokonaissummasta, jonka Euroopan parlamentin olisi pitänyt maksaa neljälle rinnakkaisvakuuttajalle vuoden 2002 suojasta, kun täten saadusta tulosta vähennetään summa, jonka tämän toimielimen olisi pitänyt maksaa AIG Europelle suojasta, joka kattoi sen Ranskassa sijaitsevat tavarat kaikkien aineellisten vahinkojen varalta vuonna 2002.
            
         
               5)
            
            
               Summiin, jotka AIG Europen on maksettava Euroopan parlamentille, on lisättävä laillisen korkokannan mukaan maksettava korko 4.4.2002 alkaen.
            
         
               6)
            
            
               AIG Europe velvoitetaan korvaamaan oikeudenkäyntikulut.
            
         
      (1)  EYVL C 144, 15.6.2002.